ພັກເພື່ອໄທ ເລີ່ມຈັດຕັ້ງ ລັດຖະບານປະສົມ
ຜູ້ນໍາພັກເພື່ອໄທ ເລີ່ມຫາລືເລື່ອງຈັດຕັ້ງ ລັດຖະບານປະສົມ ກັບພັກນ້ອຍໆອີກ 4 ພັກ ເພື່ອຄໍ້າປະກັນສຽງສ່ວນຫລາຍ ຢ່າງເດັດຂາດໃນສະພາ.
ນາງຍິ່ງລັກ ຊີນນະວັດ ຜູ້ນໍາພັກເພື່ອໄທ ທີ່ໄດ້ຮັບໄຊຊະນະໃນການເລືອກຕັ້ງເມື່ອວັນອາທິດ ຜ່ານມານີ້ ໄດ້ປະກາດແຜນການຈະປະກອບພັກສຽງສ່ວນຫລາຍປະສົມຂຶ້ນ ໃນສະພາແຫ່ງ ຊາດໄທ ການປະກາດຂອງນາງມີຂຶ້ນ ພ້ອມໆກັນກັບທີ່ນາຍົກລັດຖະມົນຕີອະພິສິດ ເວດຊາ ຊີວະ ທີ່ກໍາລັງຈະພົ້ນຈາກຕໍາແໜ່ງນັ້ນ ປະກາດລາອອກຈາກຕໍາແໜ່ງຜູ້ນໍາພັກປະຊາທິປັດ ລຸນຫລັງການປລາໄຊຂອງພັກຂອງທ່ານ ດາຣາມີລາຍງານທີ່ຜູ້ສື່ຂ່າວວີໂອເອ ນາຍ Ron Corben ສົ່ງມາຈາກບາງກອກ ຜູ້ນໍາພັກເພື່ອໄທ ຍິ່ງລັກ ຊິນນະວັດ ກ່າວວ່າ ນາງພ້ອມແລ້ວທີ່ຈະປະກອບລັດຖະບານປະ ສົມ 5 ພັກ ຂຶ້ນມາບໍລິຫານປະເທດ ນາງໄດ້ຖະແຫລງດັ່ງກ່າວໃນວັນຈັນວານນີ້ ຫລັງຈາກ ທີ່ພັກຂອງນາງໄດ້ຮັບໄຊຊະນະຢ່າງຖ້ວມລົ້ນໃນການເລືອກຕັ້ງທົ່ວປະເທດໃນວັນອາທິດຜ່ານ ມາ ດ້ວຍການສະໜັບສະໜູນຢ່າງແໜ້ນໜາຈາກປະຊາຊົນໃນເຂດພາກເໜືອແລະພາກຕາເວັນ ອອກສຽງເໜືອຫລືພາກອີສານຂອງໄທ ຜົນການເລືອກຕັ້ງຢ່າງບໍ່ເປັນທາງການສໍ່ສະແດງວ່າ ພັກເພື່ອໄທຂອງນາງໄດ້ຮັບບ່ອນນັ່ງ 265 ບ່ອນ ໃນສະພາແຫ່ງຊາດທີ່ມີບ່ອນນັ່ງ 500 ບ່ອນນັ້ນ ນາງຍິ່ງລັກ ຊຶ່ງຈະໄດ້ເປັນນາຍົກລັດຖະມົນຕີຍິງຄົນທໍາອິດຂອງໄທ ໄດ້ຖະແຫລງຕໍ່ກອງປະ ຊຸມນັກຂ່າວຢູ່ບາງກອກ ໃນວັນຈັນວານນີ້ວ່າ ເປົ້າໝາຍຂອງລັດຖະບານຊຸດໃໝ່ ຈະແມ່ນການແກ້ໄຂບັນຫາຕ່າງໆທີ່ ປະເຊີນໜ້າຊາວໄທຢູ່ໃນເວລານີ້ // ສຽງພາສາໄທ // ຍິ່ງລັກເວົ້າວ່າ ພັກເພື່ອໄທກັບອີກ 4 ພັກທີ່ຮວມເຂົ້າກັນນັ້ນ ແມ່ນມີເຈດຕະນາລົມທີ່ສອດຄ້ອງກັນ ແລະນັ້ນກໍຄືບໍລິຫານປະເທດຊາດແລະ ທໍາງານເພື່ອແກ້ໄຂບັນຫາຫຍຸ້ງຍາກຕ່າງໆຂອງພີ່ນ້ອງປະຊາຊົນໄທ ແຕ່ນາງກ່າວຕື່ມວ່າ ພວກນາງຍັງຈະຕ້ອງໄດ້ລໍຖ້າຟັງຜົນການເລືອກຕັ້ງຢ່າງເປັນທາງການ ຈາກຄະນະກໍາມະການເລືອກຕັ້ງແຫ່ງຊາດເສຍກ່ອນ ຍິ່ງລັກກ່າວຕໍ່ໄປວ່າ ເປົ້າໝາຍ ອັນຮີບດ່ວນທີ່ສຸດ ທີ່ປະເຊີນ ໜ້າລັດຖະບານຊຸດໃໝ່ ແມ່ນມີ ໂຮມທັງການສ້າງຄວາມຖືກ ຕ້ອງປອງດອງກັນ ກະກຽມ ຫ້າງຫາສໍາລັບການສະເຫລີມ ສະຫລອງວັນຄົບຮອບພະຊົນ ມາຍຸ 84 ພັນສາຂອງກະສັດ ໄທ ການຟື້ນຟູເສດຖະກິດ ສະໜັບສະໜູນອຸ້ມຊູພວກລັດ ຖະກອນຫລືພະນັກງານລັດ ແລະປາບປາມການສໍ້ລາດບັງ ຫລວງ ລັດຖະບານປະສົມຊຸດໃໝ່ຂອງໄທ ອາດສາມາດມີບ່ອນນັ່ງຮອດ 299 ບ່ອນໃນສະພາແຫ່ງຊາດທີ່ມີ 500 ບ່ອນນັ່ງນັ້ນກໍໄດ້ ກ່ອນໜ້ານັ້ນໃນມື້ວານນີ້ເຊ່ນກັນ ທ່ານອະພິສິດ ເວດຊາຊີວະ ທີ່ກໍາລັງຈະພົ້ນຈາກຕໍາແໜ່ງ ນາຍົກລັດຖະມົນຕີນັ້ນ ກໍໄດ້ອອກມາປະກາດລາອອກ ຈາກການເປັນຜູ້ນໍາພັກປະຊາທິປັດ ຫລັງຈາກທີ່ພັກຂອງທ່ານໄດ້ປາໄຊ ໃນການເລືອກຕັ້ງໃນວັນອາທິດນັ້ນ // ສຽງພາສາໄທ // ທ່ານອະພິສິດເວົ້າວ່າ ຜົນການເລືອກຕັ້ງທີ່ບໍ່ແມ່ນທາງການສະແດງໃຫ້ເຫັນວ່າ ພັກປະຊາ ທິປັດໄດ້ຮັບບ່ອນນັ່ງໜ້ອຍກ່ວາ ໃນການເລືອກຕັ້ງເມື່ອປີ 2007 ນັ້ນອີກ ເພາະສະນັ້ນ ທ່ານຈຶ່ງຂໍຮັບເອົາຄວາມຮັບຜິດຊອບ ແລະຂໍລາອອກຈາກຕໍາແໜ່ງຜູ້ນໍາຂອງພັກ ຊຶ່ງການ ລາອອກຂອງທ່ານໝາຍຄວາມວ່າ ສະມາຊິກທັງໝົດໃນສະພາອໍານວຍການຂອງພັກຕ້ອງໄດ້ ລາອອກຄືກັນ ເພື່ອເລືອກເອົາຊຸດໃໝ່ຂຶ້ນມາ ປາກົດວ່າພວກຕະຫລາດການ ເງິນມີປະຕິກິລິຍາຕອບຮັບໃນ ທາງບວກຕໍ່ໄຊຊະນະຂອງພັກ ເພື່ອໄທນັ້ນ ໂດຍທີ່ເງິນບາດ ຂອງໄທແຂງຄ່າຂຶ້ນແລະລາຄາ ຮຸ້ນໃນຕະຫລາດຮຸ້ນທ້ອງຖິ່ນ ກໍຖີບຂຶ້ນ ບັນດານັກວິເຄາະ ກ່າວວ່າ ພວກນັກລົງທຶນຕ່າງ ປະເທດກໍາລັງພາກັນຫວນກັບ ຄືນມາສູ່ຕະຫລາດຮຸ້ນຂອງໄທ ລຸນຫລັງເວລາຫລາຍໆອາທິດ ແຫ່ງຄວາມບໍ່ແນ່ນອນ ກ່ອນ ໜ້າການເລືອກຕັ້ງນັ້ນ ນາຍສຸພະວຸດ ໄຊເຊື້ອ ຜູ້ອໍາ ນວຍການຝ່າຍບໍລິຫານຂອງ ບໍລິສັດຫລັກຊັບພັດທຣາ ກ່າວ ວ່າການເຄື່ອນໄຫວຢ່າງໄວຂອງ ພັກເພື່ອໄທ ເພື່ອປະກອບລັດ ຖະບານປະສົມຂຶ້ນນັ້ນ ເປັນຮ່ອງຮອຍສໍ່ສະແດງເຖິງສະຖຽນລະພາບທາງການເມືອງໃນ ອະນາຄົດອັນໃກ້ // ສຽງພາສາອັງກິດ // ນາຍສຸພະວຸດເວົ້າວ່າ ແຕ່ພວກນັກວິເຄາະຂ່າວກ່າວວ່າ ຍັງມີບັນຫາທ້າທາຍຫລາຍຢ່າງຫລາຍອັນປະເຊີນໜ້າລັດ ຖະບານຊຸດໃໝ່ຢູ່ ອັນໂຮມທັງຄວາມຢ້ານກົວໄພເງິນເຟີ້ ທີ່ຄາດວ່າຈະມີຂຶ້ນ ຂະນະທີ່ລັດຖະ ບານທີ່ນໍາພາໂດຍພັກເພື່ອໄທ ດໍາເນີນການເພື່ອປະຕິບັດຕາມຄໍາໝັ້ນສັນຍາ ທີ່ໄດໃຫ້ໄວ້ໃນ ລະຫວ່າງການໂຄສະນາຫາສຽງເລືອກຕັ້ງ ທີ່ວ່າຈະຂຶ້ນຄ່າແຮງງານໃຫ້ປະຊາຊົນ ແລະຂຶ້ນລາ ຄາເຂົ້າເປັນສອງເທົ່າໂຕນັ້ນ ຍິ່ງລັກເປັນນ້ອງສາວຂອງອະດີດ ນາຍົກລັດຖະມົນຕີທັກສິນ ຊິນ ນະວັດ ທີ່ຖືກໂຄ່ນລົ້ມຈາກຕໍາ ແໜ່ງໃນການກໍ່ລັດຖະຫານເມື່ອ ປີ 2006 ແລະໄດ້ຫລົບໜີີຈາກ ໄທໄປ ໃນປີ 2008 ທ່ານທັກ ສິນຍັງປະເຊີນກັບໂທດຈໍາຄຸກ 2 ປີຢູ່ໃນໄທ ໃນຂໍ້ຫາສໍ້ລາດບັງ ຫລວງ ພັກເພື່ອໄທໄດ້ສົນທະ ນາກັນເຖິງເລື້ອງຄວາມອາດສາ ມາດເປັນໄປໄດ້ ໃນການນີລະ ໂທດກໍາໃຫ້ທ່ານທັກສິນ ແລະ ຄົນອື່ນໆອີກ ທີ່ຖືກຂໍ້ຫາທີ່ພົວ ພັນກັນເຫດການຕ່າງໆທີ່ຕິດ ຕາມມາຫລັງຈາກການກໍ່ລັດຖະ ປະຫານນັ້ນ ແຕ່ທ່ານທັກສິນ ໄດ້ກ່າວວ່າ ເຖິງແມ່ນທ່ານຍັງຢາກຈະກັບຄືນໄປປະເທດໄທກໍຕາມ ແຕ່ທ່ານກໍບໍ່ມີແຜນການ ທີ່ຈະກັບຄືນໄປ ໃນອະນາຄົດອັນໃກ້ໆນີ້